यह कार्यक्रम छोटे बच्चों को लेकर किया गया जिसका मुख्य उद्देश्य था बच्चों को उनके अधिकारों के प्रति अवगत कराना जैसे शिक्षा का अधिकार अधिनियम 2009 जिसमें प्राइवेट स्कूलों में 25% सीटें गरीब बच्चों के लिए आरक्षित हैं । इसके साथ बच्चों के साथ हो रही घटनाओं से भी अवगत कराया गया जिसके अंतर्गत गुड टच बैड टच के बारे में बताया गया । पोस्को एक्ट 2012 लैंगिक अपराधों से बालकों का संरक्षण अधिनियम के बारे में जानकारी दी गई । साथ ही बच्चों को बताया गया कि बढ़ती उम्र के साथ किस तरह से शारीरिक व मानसिक विकास होता है । किस तरह के खान पान को उस उम्र में अपनाना चाहिए और किस तरह का साहित्य पढ़ना चाहिए । साफ सफाई और स्वच्छता पर आधारित एक डॉक्यूमेंट्री बच्चों को दिखाई गई ताकि बच्चे अपने आसपास की साफ सफाई , पानी की स्वच्छता , खानपान की स्वच्छता और शौचालय की स्वच्छता पर ध्यान दे सके ।